Luna mai vine cu o serie de activități dedicate copiilor, ce se vor ține în fiecare zi de vineri, la Muzeul Județean Gorj.
Activități provocatoare ce constituie atelierele educativ-distractive fac parte din Programul de Educație Muzeală al Muzeului Județean Gorj „Alexandru Ștefulescu”.
”Acestea se vor desfășura după cum urmează: Vineri, 10 mai 2024 – Muzeul de Istorie (Str. Geneva nr. 8, Târgu Jiu, Gorj) – 11.00 – 13.00 / 15.00 – 17.00 – Circuit muzeal; Jocuri distractive; Apa, de la „Izvorul Tămăduirii” la „Valurile mării” – Atelier de cultură și pictură; Vineri, 17 mai 2024 – Muzeul de Istorie (Str. Geneva nr. 8, Târgu Jiu, Gorj) – 11.00 – 13.00 / 15.00 – 17.00 – Circuit muzeal; Jocuri distractive; Din viața insectelor – Observăm insecte prin lupă, pictăm și modelăm; Vineri, 24 mai 2024 – Muzeul de Istorie (Str. Geneva nr. 8, Târgu Jiu, Gorj) – 11.00 – 13.00 / 15.00 – 17.00 – Circuit muzeal; Jocuri distractive; Micii naturaliști – Atelierul de salvat Planeta; Vineri, 31 mai 2024 – Muzeul de Istorie (Str. Geneva nr. 8, Târgu Jiu, Gorj) – 11.00 – 13.00 / 15.00 – 17.00 – Circuit muzeal; Jocuri distractive; Carnavalul copiilor – atelier de confecționat măști și de inventat povești”, au anunțat reprezentanții Muzeului Județean Gorj.
Prețul unui bilet la aceste ateliere este de doar 10 lei, iar acestea pot fi cumpărate în fiecare zi a săptămânii, conform următorului program: luni-vineri – 7.30 – 16.30; sâmbătă-duminică – 7.30 – 13.30. în zilele de vineri se pot cumpăra bilete doar pentru săptămânile următoare.
Activitățile, care sunt puse în practică de echipa de specialiști a muzeului, sprijiniți de invitați și de voluntari, fac parte din Programul de Educație Muzeală organizat de Consiliul Județean Gorj, prin Muzeul Județean Gorj „Alexandru Ștefulescu”. Cei care doresc să participe, trebuie să-și ia bilete din timp, locurile fiind limitate. Activitățile care urmează și condițiile de participare pot fi găsite pe pagina de Facebook a instituției de cultură.
Izabella Molnar